stanford-oval/wikipedia huggingface dataset:
הנרי פיספנן
הערות שוליים

↑  Lahav, Doron (10 בפברואר 2024). "Finland: Windows95Man ft. Henri Piispanen Will Perform "No Rules!" At Eurovision 2024". ESC Beat (באנגלית). נבדק ב-11 בפברואר 2024. {{cite web}}:  (עזרה)
↑  Helgeson, Justina (10 בפברואר 2024). "Finland: Windows95man wins UMK 2024 – To Eurovision with "No Rules"". Eurovision World (באנגלית). נבדק ב-11 בפברואר 2024. {{cite web}}:  (עזרה)
↑  "Suomen viisuedustajaksi nousi tuntematon huumorihahmo Windows95man - Kuka hän on?". Helsingin Sanomat (בפינית). 10 בפברואר 2024. נבדק ב-11 בפברואר 2024. {{cite web}}:  (עזרה)
↑  Meriläinen, Mikko (26 במאי 2021). "Ensinäyttö: Kontio Polaris herkän melankolisena". Soundi (בפינית). נבדק ב-12 בפברואר 2024. {{cite web}}:  (עזרה)
↑  "Windows95man". Eurovision Universe (באנגלית). נבדק ב-11 בפברואר 2024. {{cite web}}:  (עזרה)
↑  "There are 'No Rules'! Windows95man will represent Finland in Malmö". Eurovision (באנגלית). 10 בפברואר 2024. נבדק ב-11 בפברואר 2024. {{cite web}}:  (עזרה)
↑  Shokayan, Antranig (10 בפברואר 2024). "Finland: Windows95man wins UMK 2024 with "No Rules!"". Wiwibloggs (באנגלית). נבדק ב-11 בפברואר 2024. {{cite web}}:  (עזרה)
| --- | --- |
בקרת זהויות :  MusicBrainz: 42a457db-2f4b-4396-97b0-1a9b7088a22f
הסכם ריגה

הגרסה הפולנית של העמוד השני של ההסכם
הסכם ריגה נחתם בין פולין, רוסיה ואוקראינה בריגה ב-18 במרץ 1921 וסיים את המלחמה הפולנית-סובייטית.
פולין עמדה תחת לחץ מדינות חבר הלאומים לוותר על מרבית הישגיה הטריטוריאליים ולזנוח את חלומה להחייאת האיחוד הפולני-ליטאי. ההסכם שנחתם בסופו של דבר העניק לפולין שטחים נרחבים, אם כי מצומצמים בהיקפם יחסית לשטחים בהם החזיק הצבא הפולני עם כניסתה לתוקף של הפסקת האש. ההסכם חילק את אוקראינה ובלארוס בין הרוסים ובין הפולנים. חלומו של יוזף פילסודסקי להחייאת האיחוד הפולני-ליטאי רב העוצמה, ויצירת קונפדרציה סלאבית, לא התממש.
הסכם ריגה היווה הפרה של ההבנה בין פולין ו"הרפובליקה העממית האוקראינית" שהוקמה על ידי אנשי סימון פטליורה לפיה אף אחת מהן לא תגיע לשלום נפרד עם הרוסים. המיעוט האוקראיני הניכר בפולין חש כי פולין בגדה בבעלת בריתה האוקראינית, עובדה אותה ניצלה התעמולה הבולשביקית, ואשר גרמה לתסיסה ולמהומות אתניות בשנות השלושים.
ההצלחה הפולנית בשדה הקרב איפשרה לפולנים לתבוע את העיר וילנה, בה שלטה ממשלת בובות פולנית. "סיים" של תושבי ליטא המרכזית הצביע ב-20 בפברואר 1922 על קיומו של משאל עם אשר העניק לפולין לגיטימציה לספח את וילנה ואת השטחים הסמוכים לה. הדבר גרם לקרע של ממש ביחסים בין ליטא ופולין, אשר לא נרפא למשך שנים רבות לאחר מכן.
הנרי גרטן

הנרי גרטן (באנגלית: Henry Grattan;‏ 3 ביולי 1746 – 6 ביוני 1820) היה מנהיג לאומי אירי. חבר הפרלמנט האירי במאה ה-18 אשר פעל למען השגת חירות חקיקה לפרלמנט האירי, והתנגד לאיחוד הפרלמנט האירי והפרלמנט האנגלי בשנת 1800, ולמעשה ליצירת "הממלכה המאוחדת" המורכבת מאיחוד בריטניה הגדולה, (אנגליה, סקוטלנד וויילס) ואירלנד.
הסימפוניה הספרדית

פבלו סרסטה, הכנר שלו הוקדשה היצירה
הסימפוניה הספרדית (בצרפתית: Symphonie espagnole) ברה מינור, אופוס 21 מאת אדואר לאלו היא יצירה לכינור ולתזמורת שחוברה בשנת 1874. ביצוע הבכורה שלה נערך בפברואר 1875 בפריז עם הסולן פבלו סרסטה, שלו גם הוקדשה היצירה על ידי המלחין. על-אף שמה, "סימפוניה", היא מוגדרת כקונצ'רטו לכינור ולתזמורת.
היסטוריה

לאלו הוקסם ממוטיבים ספרדיים, שהיו אותה עת באופנה בצרפת (המלחין ז'ורז' ביזה כתב באותה שנה את האופרה כרמן, העשירה אף היא במוטיבים ספרדיים). והמוטיבים הספרדיים שזורים ביצירה המאופיינת במוזיקה קליטה ומלהיבה, הודות להשפעה הספרדית המובהקת והתנופה המלודית והקצבית. היצירה שבתה את לב המאזינים מאז ביצוע הבכורה שלה ומרבים להשמיע אותה אף כיום, זוהי היצירה המוכרת והמושמעת ביותר של לאלו.
היצירה קיימת בהקלטות של רבים מטובי הכנרים, בהם דוד אויסטרך, יאשה חפץ, יהודי מנוחין, יצחק פרלמן, אייזק שטרן, נייג'ל קנדי, אן-סופי מוטר ואחרים.
מבנה היצירה

ליצירה חמישה חלקים.
Allegro non troppo
Scherzando: Allegro molto
Intermezzo: Allegretto non troppo
Andante
Rondo: Allegro
אורך אופייני לביצוע של היצירה הוא קצת מעל חצי שעה.
התזמור כולל כינור סולו ותזמורת של שני חלילים, פיקולו, שני אבובים, שתי קלרינטות, שני בסונים, ארבע קרנות, שתי חצוצרות, שלושה טרומבונים, טימפני, משולש, תוף סנר, נבל וכלי קשת.
קטעי הכינור, הנשמעים לכל אורכה של היצירה, מאופיינים בדרישה לוירטואוזיות.
הערות שוליים

↑  ג'ון סטנלי, מוזיקה קלאסית: גדולי המלחינים ויצירות המופת שלהם, [מאנגלית גבי פלג], אור יהודה: שבא, 1995, עמ' 173.
| --- | --- |
בקרת זהויות :  NLI: 987007345393305171  BNE: XX2046909  BnF: cb139153758 (data)  GND: 300088981  LCCN: n82162690  MusicBrainz work: 9cf137ed-522f-4372-955c-b11b45deff4a  VIAF: 179215200   WorldCat (עם VIAF): 179215200
המעצרים הגאים בגאנה (2021)

המעצרים הגאים בגאנה התרחשו ב-20 במאי 2021, כאשר נעצרו 21 פעילי זכויות להט"ב בגאנה בבית מלון בהו (אנ'), במהלך אספה בה הפעילים דנו על מצב זכויות להט"ב בגאנה (אנ'). המעצרים עוררו גינוי בינלאומי ועליית תנועת ה-#ReleaseThe21 הקוראת לשחרורם של הפעילים בגאנה ולסיום הטרור המדינתי נגד הקהילה הגאה בגאנה. בדיון האחרון בבית המשפט, ב-11 ביוני 2021, קיבלו הפעילים ערבות בבקשתם הרביעית.
רקע

הומוסקסואליות היא לא חוקית בחלקים רבים של אפריקה, כאשר בגאנה גברים להט"בים מופללים מאז שנות ה-60 של המאה ה-19. אף על פי שבגאנה קיימים ארגוני להט"בים, הם רשאים לדון רק במצב זכויות האדם במדינה, אך לא לקדם או לתרגל יחסי מין הומוסקסואליים, שעונשו עד שלוש שנות מאסר.
בפברואר 2021, מרכז קהילתי של הקהילה הגאה בגאנה נאלץ לסגור את שעריו על רקע לחץ גובר מצד קבוצות דתיות וארגונים נגד להט"בים ומיעוטים מיניים אחרים. השחקן אידריס אלבה יחד עם העורך הראשי של Vogue הבריטי, אדוארד ענניפול, והדוגמנית נעמי קמפבל חתמו על מכתב גלוי לממשלת גאנה שעליה להתמודד עם אפליה ולאפשר הומוסקסואליות בגאנה.
נושאים להט"בים נתפסים, לעיתים קרובות, כחלק מסדר היום של העולם המערבי שמנסה להפיץ ערכים אמריקאיים או אירופיים במדינה. זה עלול להוביל לרמות גבוהות של אפליה כלפי אנשים מהקהילה הגאה, לרבות סחיטה, איומים ותקיפות אלימות.
באפריל 2018, נשיא גאנה, ננה אקופו-אדו, נאלץ להבהיר את ההצהרות שהוציאו לרשת החדשות אל-ג'זירה בנוגע לזכויות הלהט"ב במדינה, לאחר שמפלגת האופוזיציה, הקונגרס הלאומי דמוקרטי (אנ'), ביקשה ממנו להבהיר את עמדתו. אחד מדוברי לשכתו של הנשיא אמר כי הנשיא לא יהיה מוכן להכשיר יחסי מין הומוסקסואליים בגאנה, ושלא יהיו שינויים בחוקים הקיימים.
לאחר שהמרכז הגאה באקרה נאלץ להיסגר, ידוענים שחורים רבים הפגינו אהדה לקהילה הגאה בגאנה, ביניהם השחקנים אידריס אלבה ומיכאלה קואל (אנ'), שחתמו על מכתב תחת ההאשטאג #GhanaSupportsEquality. הארגון Human Rights Watch גינה את הפשיטה והסגירה של המרכז הגאה באקרה. עם זאת, מספר חברי המרכז הגאה הצהירו כי לא יימלטו או יעזבו את גאנה וכי הם ימשיכו להכרה בזכויות. אלכס קופי דונקור הצהיר כי הרשויות הגבילו את פעילותם לתוכניות "בריאותיות" בלבד. דונקור אמר גם כי בעודם נמצאים בגאנה, לא הייתה תגובת נגד גלויה מצד גנאים אחרים. דונקור הודה לזמר בוי ג'ורג' שפרסם שיר לתמיכה בקהילה הגאה בגאנה, ואמר כי: "[זה] מחמם את הלב לראות את כל התמיכה הזו [מגיעה מהקהילה הבינלאומית]".
בעקבות אמירותיו של דונקור, קבוצה של חברי פרלמנט מה-NDC, כאשר בראשה עומד סם נרטי ג'ורג' (אנ'), אמרה כי הם יציעו הצעות חוק להפללת זכויות להט"ב במדינה. ג'ורג' כתב ברשתות החברתיות כי הוא חייב לעם הגאני לשמור על "מה שנותן לנו זהות כאנשים" וביקש עזרה להילחם ב-"נגע והסטייה שהומוסקסואליות מציגה". בתגובה, פעילי זכויות להט"ב בגאנה דחקו בנשיא גאנה, ננה אקופו-אדו, להבטיח שלום וביטחון להומואים בגאנה וכי אין זה במסגרת מטרות הארגון להכשיר איגודים אזרחיים חד-מיניים.
מעצרים והליכי משפט

ב-20 במאי 2021, קבוצה של פעילי זכויות להט"ב (16 נשים ו-5 גברים) קיימו פגישה בבית מלון בהו (אנ') בגאנה. הקבוצה נפגשה בשביל לחלק מידע של תיעוד של הפרות זכויות להט"ב בגאנה, ביניהם גם מספר עלונים, שקשורים ליציאה מהארון ולטרנסג'נדריות.
זמן קצר לאחר תחילת הפגישה, המשטרה פשטה על בית המלון ועצרה את הפעילים על סמך חוקי האנטי-הומוסקסואליות, בו הקימו כנס בלתי חוקי וקידום סדר יום להט"בי. הפשיטה נתפסה כפגיעה האחרונה בקהילה הגאה בגאנה, והמעצרים נידונו באופן נרחב מפני שאין פרמטרים חוקיים לאסור על האספה שדנה בשיפור זכויות להט"ב במדינה. על פי הארגון Rightify Ghana, העצורים הואשמו יחד, ללא גישה לעורך דין.
זמן קצר לאחר שבוצעו המעצרים, ההאשטאג #ReleaseThe21 נהיה ויראלי בטוויטר בגאנה, אם כי העתירה של ארגונים להט"בים לשחרור העצורים נמסרה לבית המשפט השלום של הו, ונדחתה באופן מיידי.
משטרת הו פרסמה הודעה בה נאמר כי הפעילים שנעצרו "דוגלים בפעילות להט"בית" ואמרו עוד כי "הפיקוד מזהיר את הציבור, במיוחד את ההורים, להיזהר מפעולות של אנשים המעורבים בהתנהגות לקויה זו ולדווח להם על כך למשטרה".
הם היו אמורים להופיע בבית המשפט ב-4 ביוני 2021 לקריאת האישומים ועיכוב בקשתם לערבות למספר ימים. עורכי דינם של הפעילים ציינו כי קידום זכויות להט"ב אינו נחשב כפשע בגאנה. ב-8 ביוני 2021, דחה בית המשפט השלום של הו את הערבות לכל 21 הפעילים והורה על קיון הדיון הבא בתיק ב-16 ביוני. אחת מעורכי הדין של הפעילים, ג'וליה סלמן אייטיי, לא פירטה מדוע נשללה להם ערבות על ידי בית המשפט השלום של הו, ואמרה כי הם כבר הגישו ערעור לבית המשפט המחוזי של הו.
ב-11 ביוני 2021 שוחררו הפעילים, בערבות של כ-900 דולר אמריקאי, ותיקם צפוי להתחדש במועד מאוחר יותר.
ב-16 ביוני 2021, נתן שופט בית המשפט המחוזי, פליקס דצומור, לפרקליטות המדינה דחייה לקבלת ייעוץ והדרכה נוספים, מפני שהתיק נתקע בשיפוטו של היועץ המשפטי לממשלה.
ב-5 באוגוסט 2021, בית המשפט ביטל את התיק נגד 21 הפעילים בשל חוסר ראיות.
תגובות

האומות המאוחדות גינה בחריפות את "מעצרם השרירותי" של הפעילים וביקש לשחררם בגין אפליית להט"בים ומעצרים שרירותיים. בדברי הגינוי בגין המעצר והעתירה השרירותיים לכאורה לכבד את זכויות הלהט"ב של הפעילים, הוסיף האו"ם והפציר "על ממשלת גאנה לשחרר אותם באופן מיידי וללא תנאי."
מחלקת המדינה של ארצות הברית גינה את המעצרים וקרא לממשלת גאנה "לשמור על הגנות זכויות האדם חוקיות" וקרא לכל הגנאנים לכבד את ההוראות לפי חוקת גאנה המבטיחות חופש הביטוי וחופש ההתאגדות.
האיחוד האירופי ותורמי הסיוע לגאנה ביקשו מהמדינה לשחרר את הפעילים באופן מיידי ולכבד את זכויות האדם שלהם ואת חופש ההתאגדות החופשית שלהם.
הבנק העולמי וסוכנות הידיעות תומסון רויטרס (אנ'), שנמצאים בין התורמים לגאנה, ביקשו מהרשויות לכבד את זכויות הפעילים וקראו לשחררם באופן מיידי. התורמים הצהירו עוד כי הם "עוקבים אחר המצב המתפתח".
לאחר מתן הערבות, הארגון Human Rights Watch קרא לתובע הכללי של גאנה לבטל את האישומים כנגד 21 הפעילים, ואמר כי המקרה הוא "כתם על המוניטין של גאנה".
הנרי גארט

הנרי לורנס גארט השלישי (באנגלית: Henry Lawrence Garrett III;‏ נולד ב-24 ביוני 1939) היה מזכיר הצי של ארצות הברית בממשלו של הנשיא ג'ורג' הרברט ווקר בוש.
ביוגרפיה

הנרי גארט שירת בצי ארצות הברית בין השנים 1961–1981, בתחילה כמכונאי (machinist's mate) בצוללת "סי פאוצ'ר" (USS Sea Poacher) במהלך משבר הטילים בקובה ולאחר מכן, ב-1964, הוצב כקצין טייס ימי. במלחמת וייטנאם, בין השנים 1965–1967 הוא שירת ביחידת הסיור של הצי VP-50. במהלך שירותו בצי עוטר גארט פעמיים במדליית האוויר.
מפברואר 1986 ועד אוגוסט 1987 שימש גארט כיועץ המשפטי הראשי של מחלקת ההגנה של ארצות הברית. לאחר מכן ועד מאי 1989 הוא שימש כסגן מזכיר הצי. במאי אותה שנה הוא מונה כמזכיר הצי. גארט נאלץ להתפטר ביוני 1992 עקב "שערוריית טיילהוק" (אנ') שבה ביצעו יותר ממאה אנשי הצי וחיל הנחתים תקיפה מינית ב-83 נשים ובשבעה גברים במלון הילטון בלאס וגאס.
הערות שוליים

↑  "Post Tailhook Punishment". Frontline, PBS.
| --- | --- |
בקרת זהויות :  LCCN: n85343319  NARA: 10568526  VIAF: 67926015   WorldCat (עם VIAF): 67926015
הסכם רומא (1924)

הסכם רומא היה הסכם שנחתם ברומא ביום 27 בינואר 1924 בין איטליה לבין ממלכת הסרבים, הקרואטים והסלובנים. ההסכם ביטל את החלטת הסכם רפאלו מ-1920 שמכוחו הוקמה בעיר פיומה (כיום רייקה בקרואטיה), ישות לאומית עצמאית בשם "מדינת פיומה החופשית". ההסכם קבע כי העיר תחולק כך שרובה יימסר לשליטת איטליה, בעוד שרובע סושאק (Sušak) שבמזרחה ימסר לשליטת ממלכת הסרבים, הקרואטים והסלובנים. עם זאת ההסכם קבע כי רשויות הנמל של שתי הערים יישארו מאוחדות.
ראו גם

רייקה
הסכם רייסווייק

האובליסק
הסכם רייסווייק (הולנדית: Vrede van Rijswijk) היה ההסכם שסיים באופן רשמי את מלחמת תשע השנים, שבה נלחמה צרפת מול הברית הגדולה של אנגליה, ספרד, האימפריה הרומית הקדושה והרפובליקה ההולנדית.
המשא ומתן לניסוח ההסכם החל בחודש מאי 1697. הנציגים הצרפתים פעלו מהמטה שלהם בהאג, ובנות הברית פעלו מדלפט. הוועידה המכריעה נערכה בהֶאוּס טֶר ניוּבּוּרך בעיירה רייסווייק שבהולנד, הנמצאת בין האג לדלפט. ההסכם נחתם ב-20 בספטמבר 1697.
הצדדים לא הצליחו להגיע לסיכומים כלשהם בשבועות הראשונים של המשא ומתן, וביוני החליטו שני היריבים, ויליאם השלישי מאורנז' ולואי ה-14 מצרפת, למנות נציג אחד לכל צד שייפגש עם עמיתו באופן פרטי. השניים שנבחרו היו הרוזן הראשון מפורטלנד ודוכס בופלר. הם הצליחו להגיע לסיכום, אך תנאיו לא היו מקובלים על לאופולד הראשון מהאימפריה הרומית הקדושה וקרלוס השני מספרד. תוך זמן קצר החליטה ספרד לסגת מאי ההסכמה שלה, וב-20 בספטמבר נחתם הסכם השלום בין צרפת לשלוש המעצמות (אנגליה, ספרד והרפובליקה ההולנדית). לאחר מכן הצליח ויליאם לשכנע את לאופולד לקבל את תנאי הסכם השלום, עליו חתמו צרפת והאימפריה הרומית הקדושה ב-30 באוקטובר שלאחר מכן.
לפי ההסכם כל היישובים והאזורים שנכבשו במסגרת הסכמי ניימכן (1679) יושבו לריבון הקודם שלהם. לאחר מכן העבירה צרפת את פרייבורג, ברייזאך ופיליפסבורג לאימפריה הרומית הקדושה, אך שמרה על ריבונותה בשטרסבורג. מנגד היא קיבלה את הקולוניה סן-דומנג (לימים האיטי), פודוצ'רי (לאחר תשלום 16,000 פגודות להולנדים) ונובה סקוטיה, וספרד קיבלה את קטלוניה ואת המבצרים במונס, לוקסמבורג וקורטרייק.
דוכסות לורן, שבמשך שנים רבות נשלטה על ידי צרפת, הושבה ללאופולד יוזף, בנו של קרל החמישי, דוכס לורן. ההולנדים קיבלו אישור לשלוח חיל מצב לחלק מהמבצרים הראשיים בארצות השפלה הספרדיות, כולל נאמור ואיפר. לואי הסכים להכיר בוויליאם השלישי כמלך אנגליה, והבטיח לא לסייע יותר לג'יימס השני; הוא הפסיק את התערבותו בארכיבישופות קלן, והסיר את טענתו לבעלות על חלק מנסיכות הבוחר מפפאלץ.
בין 1792 ל-1794 נבנה על חורבות הארמון שבו נחתם ההסכם אובליסק הנקרא "Naald van Rijswijk" (המחט של רייסווייק). החומרים ששימשו בתהליך הבנייה של האובליסק נלקחו מחורבות הארמון, שנהרס ב-1790 בגלל הזנחה מתמשכת.
ראו גם

הסכם אוטרכט
המגדלור במרינה אשקלון

| --- | --- |

 מידע כללי
 סוג:  מגדלור 
 מיקום:  אשקלון 
 מדינה:  ישראל 
 הקמה ובנייה
 חומרי בנייה:  מתכת 
 מידות
 גובה:  18 מ' 
 קואורדינטות:  31°41′07″N 34°33′22″E﻿ / ﻿31.68525833°N 34.55612222°E﻿ / 31.68525833; 34.55612222
  מפת מיקום  מפה דינמית   (למפת השפלה מוגדלת) המגדלור במרינה אשקלון(למפת השפלה רגילה) המגדלור במרינה אשקלון(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המגדלור במרינה אשקלון(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום המגדלור במרינה אשקלון  he המגדלור במרינה אשקלוןhe המגדלור במרינה אשקלוןמפת  __ אשקלון (in English: Ascalon) [‌השפלה וסביבותיה‌]מצפון, ממזרח ומדרום: __ מועצה אזורית חוף אשקלון (in English: Hof Ashkelon Regional Council) ממערב: הים התיכון (in English: PAM) tabBackground:;tabBorder:#aaa;defaultTab:0;
 
המגדלור במרינה אשקלון ממוקם על שובר הגלים של המרינה באשקלון.
המגדלור מתנשא לגובה של כ-18 מטרים מעל פני המים, כל 6.4 שניות הוא מהבהב 2 הבהובים ירוקים הנצפים למרחק של עד 8 מייל, המגדל סגור בפני מבקרים מהקהל הרחב.
המגדלור הוצב במרינה בשנת 1995 עם סיום בניית המרינה.
היער הלאומי פרימונט-וינמה

פלג ביער הלאומי וינמה
היער הלאומי פרימונט-וינמה (באנגלית: Fremont–Winema National Forest) הוא יער לאומי של ארצות הברית שנוצר ב-2002 מאיחוד היערות הלאומיים וינומה ופרימונט. שני היערות מכסים שטח בדרום מדינת אורגון מהפסגות של רכס קסקייד במערב ועד מעבר לעיירה לייקוויו (Lakeview) במזרח. הגבול הצפוני של היערות גובל במערב בכביש 97 ובמזרח בכביש 31. הגבול בין קליפורניה לאורגון הוא גם הגבול הדרומי של היערות. העיר המשמעותית היחידה בקרבה ליערות היא קלאמת פולס. היערות מנוהלים על ידי שירות היערות של ארצות הברית, כשהמשרד המנהל את היערות שוכן בלייקוויו.
היער הלאומי פרימונט

| --- | --- |

גשר להולכי רגל מעל הנהר צ'וואוקן ביער הלאומי פרימונט
 מידע כללי
 תאריך הקמה:  17 בספטמבר 1906 (הרחבות ב-1908 ו-1915)
 כניסה בתשלום:  חינם
 נתונים ומידות
 שטח:  4,885 קמ"ר
 מיקום
 מדינה:  ארצות הברית ארצות הברית
 מיקום:  מחוזות לייק וקלאמת, אורגון
 קואורדינטות:  42°36′N 121°12′W﻿ / ﻿42.6°N 121.2°W﻿ / 42.6; -121.2
 fs.usda.gov/fremont-winema
  (למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט פרימונט(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט פרימונט
 
היער הלאומי פרימונט קרוי של שם ג'ון פרימונט שחקר את האזור עבור חיל ההנדסה של צבא ארצות הברית ב-1843. היער שוכן במערב מחוז לייק ומזרח מחוז קלאמת באורגון והוא משתרע על שטח של 4,885 קמ"ר. משרדי שומרי היערות שוכנים ביישובים הסמוכים: בלי (Bly), לייקוויו (Lakeview), פאיזלי (Paisley) וסילבר לייק (Silver Lake). אתר הסקי קניון וורנר (Warner Canyon Ski Area) היה חלק מהיער לפני שחילופי שטחים העבירה את הבעלות למחוז לייק.
היער הלאומי פרימונט > היסטוריה

היער הלאומי פרימונט נוסד ב-1908 תחת השם "שמורת היער גוז לייק" (Goose Lake Forest Reserve). השם שונה במהרה ליער הלאומי פרימונט. ב-19 ביולי 1915 סופח אליו היער הלאומי פולינה (Paulina National Forest). ב-2002 הוא מוזג מנהלית עם היער הלאומי וינמה בשם "היער הלאומי פרימונט-וינמה".
היער הלאומי פרימונט > אקולוגיה

סקר של שירות היערות שנערך ב-1993 העריך ששטחי יערות ראשוניים ביער הלאומי פרימונט היו 2,225 קמ"ר.
אתרים של שני מכרות אורניום: מכרה וייט קינג (White King mine – "מלך לבן") ומכרה לאקי לאס (Lucky Lass mine – "בחורה בת מזל") נמצאים בתחומי היער הלאומי פרימונט. שניהם נמצאים תחת תוכנית השיקום של ממשל ארצות הברית (Superfund).
היער הלאומי פרימונט > נופש

פעילויות נופש נפוצות ביער הלאומי פרימונט כוללות: הליכה, קמפינג, שיט, רכיבה על סוסים, אופני הרים, סקי, ציד, ודיג. קטע באורך 80 קילומטרים באמצע "שביל הנופש הלאומי פרימונט" (Fremont National Recreation Trail) בין מעבר גברנמנט הרווי (Government Harvey Pass) למעבר קוקס (Cox Pass) עובר ביער. על פי נתוני 2006 ביקרו ביער 428,000 מבקרים.
היער הלאומי וינמה

| --- | --- |

קלדרת אספן, אזור בראשיתי מאונטיין לייקס, היער הלאומי וינמה
 מידע כללי
 תאריך הקמה:  1 ביולי 1961
 כניסה בתשלום:  חינם
 נתונים ומידות
 שטח:  4,231 קמ"ר
 מיקום
 מדינה:  ארצות הברית ארצות הברית
 מיקום:  מחוז קלאמת באורגון
 fs.usda.gov/fremont-winema
  (למפת אורגון מוגדלת) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט וינמה(למפת אורגון רגילה) סיילם פורטלנד יוג'ין גרשם בנד מדפורד ספרינגפילד הר הוד וושינגטון א י י ד ה ו  נבדה קליפורניה ה א ו. ה ש ק ט וינמה
היער הלאומי וינמה הוא יער לאומי במחוז קלאמת במורדות המזרחים של רכס הקסקייד בדרום-מרכז אורגון המשתרע על שטח של 4,231 קמ"ר. היער גובל בפארק הלאומי קרייטר לייק בסמוך לפסגות של הקסקייד ומשתרע מזרחה לתוך אגן קלאמת. בסמוך לקרקעית האגן היער מפנה את מקומו לביצות ולשדות אחו שסביב אגם קלאמת העליון ואגן הניקוז של הנהר ויליאמסון. לצפון ולמזרח יש חורשות נרחבות של אורן הזפת (Pinus ponderosa) ואורן מפותל (Pinus contorta) הגדלים על קרקע של שכבות עמוקות של אפר געשי ופומיס שכיסו את האזור במהלך התפרצות הר הגעש מזאמה לפני כמעט 7,000 שנים. מחקר של שירות היערות מ-1993 העריך ששטח היערות הראשוניים ביער וינמה הוא 2,880 קמ"ר.
משרדי שומרי היערות שוכנים ביישובים הסמוכים: צ'למוט (Chemult), צ'ילוקין (Chiloquin) וקלאמת פולס.
היער הלאומי וינמה > היסטוריה

היער קרוי על שמה של טובי רידל (Toby Riddle‏; 1920-1848) בת מודוק ששמה המקורי היה וינמה.
השטח שבו שוכן היער היה שמורת טבע בשם שמורת יער רכס קסקייד (Cascade Range Forest Reserve) בשנים 1893–1907, ואז שונה שמו ליער הלאומי קסקייד (דרום) (Cascade (South) National Forest). ב-1908 שונה שמו ליער הלאומי מזאמה (Mazama National Forest), ואז היער הלאומי קרייטר לייק (Crater Lake National Forest) עד 1932. האזור היה חלק מהיער הלאומי הנהר רוג (Rogue River National Forest) בין 1932 ל-1961, כאשר הוא הוגדר כיער הלאומי וינמה. ב-2002 הוא אוחד מנהלית עם היער הלאומי פרימונט. היער הלאומי וינמה בפני עצמו הוא היער הלאומי השלישי בגודלו (אחרי היער הלאומי נז פרס והיער הלאומי אוקנוגן) המוכל כולו בתחומי מדינה אחת.
על פי נתוני 2006 ביקרו ביער 498,000 מבקרים.
היער הלאומי וינמה > שמורת קלאמת

מעל ל-50% משטח היער שוכן בתחומי שמורת האינדיאנים קלאמת, שמורה לשעבר של האידיאנים בני שבט הקלאמת. שתי רכישות של ממשלת ארצות הברית – הראשונה ב-1963 של כ-2,000 קמ"ר והשנייה ב-1973 של בערך 550 קמ"ר – אוחדו עם חלקים של שלושה יערות לאומיים אחרים על מנת ליצור את היער הלאומי וינמה.
לבני שבט הקלאמת נשמרו הזכויות לצוד, לדוג, להכין מלכודות ולאסוף חומרים מהיער בשטחים שהשמורה שכנה עליהם פעם בתוך היער הלאומי וינמה.
חי וצומח

בתחומי היער הלאומי פרימונט-וינמה נמנו 925 מינים מתועדים של צמחים וסקולריים ומעל ל-300 מינים של בעלי חיים. בין חיות הציד, אייל קנדי מתת-המין של הרי הרוקי (Cervus canadensis nelsoni), אנטילוקפרה אמריקנית, ואייל פרדי שחור-זנב. יש כמה מינים של טרוטה בנהרות ובאגמים של האזור, ובחלק מהאגמים שוכן הדג בס גדול-פה, דג של מים חמימים. עופות המים הנפוצים כוללים ברנטה קנדית, ברכייה וברבור הטונדרה. בין הטורפים אוכלוסיות קטנות של דוב שחור אמריקני, פומת ההרים ושונר מצוי.
אזורי טבע בראשיתי

בתוך היער הלאומי פרימונט-וינמה ארבעה אזורי טבע בראשיתי מוכרים רשמית שהם חלק מהמערכת הלאומית לשימור אזורי טבע בראשיתי, שניים מתוכם מתפשטים ליערות הלאומיים השכנים:
אזור הטבע הבראשיתי הר גיארהרט (Gearhart Mountain Wilderness)
אזור הטבע הבראשיתי הר תיאלסן (Mount Thielsen Wilderness) – חלק ביער הלאומי אומפקווה וביער הלאומי דשוטס
אזור הטבע הבראשיתי מאונטיין לייקס (Mountain Lakes Wilderness)
אזור הטבע הבראשיתי סקיי לייקס (Sky Lakes Wilderness) – רובו ביער הלאומי הנהר רוג.
הערות שוליים

1 2  The National Forests of the United States
1 2  Land Areas of the National Forest System
1 2 3 4  Fremont–Winema National Forests History
↑  Area of old-growth forests in California, Oregon, and Washington
↑  NPL Site Narrative for Fremont National Forest/White King and Lucky Lass Uranium Mines (USDA)
↑  Fremont National Recreation Trail #160 – Middle
↑  Fish & Wildlife
| --- | --- |
בקרת זהויות :  NLI: 987007581408505171  LCCN: no2003120306  VIAF: 125836014   WorldCat (עם VIAF): 125836014
הסכם רפאלו (1920)

| --- | --- |

 חותמים:  ג'ובאני ג'וליטי, מילנקו רדומאר וסניץ' 
 מקום יצירה:  רפאלו 
 תאריך יצירה:  12 בנובמבר 1920 
 
שטח איטליה בשנת 1870
שטח איטליה בשנת 1919, שאושר בהסכם רפאלו
הסכם רפאלו (באיטלקית: Trattato di Rapallo) היה הסכם בין ממלכת איטליה לממלכת הסרבים, הקרואטים והסלובנים, שנועד לפתור את בעיית השליטה בכמה טריטוריות שנמצאות כיום בשטחי קרואטיה וסלובניה. ההסכם נחתם ב-12 בנובמבר 1920, ברפאלו, שנמצאת ליד ג'נובה שבאיטליה. המתח שבין הממלכה ה"יוגוסלבית" החדשה לאיטליה התעורר עם סיום מלחמת העולם הראשונה, כאשר האימפריה האוסטרו-הונגרית התפרקה. איטליה דרשה שטחים מאוסטרו-הונגריה, במיוחד באזור איסטריה ודלמטיה, שהובטחו לה על פי ברית לונדון, ואילו לממלכה התלת-לאומית ה"יוגוסלבית" שקמה לאחר המלחמה היו תביעות על אותם שטחים, המיושבים בחלק גדול בסלבים.
לפי ההסכם, זאדר, סופחה לאיטליה, כאשר פיומה (רייקה) הפכה למדינת פיומה החופשית, כך הסתיימה הרפתקתו של גבריאלה ד'אנונציו במקום, ובוטלה המדינה הבלתי מוכרת שהקים, ממלכת קרנארו האיטלקית.
ההסכם בוטל בשנת 1924, לאחר שאיטליה וממלכת הסרבים, הקרואטים והסלובנים חתמו על הסכם רומא, שהעניק את רייקה לאיטליה ואת סושאק ליוגוסלביה.
ראו גם

רייקה
המגלים

| --- | --- |

 מידע כללי
 מאת:  דניאל ג'. בורסטין
 שפת המקור:  אנגלית
 סוגה:  ספר הגות היסטורי
 הוצאה
 הוצאה:  רנדום האוס 
 תאריך הוצאה:  1983
 מספר עמודים:  548
 הוצאה בעברית
 הוצאה:  הוצאת כתר
 תאריך:  1989
 תרגום:  דפנה לוי
 סדרה
 סדרת ספרים:  בטרילוגיית הידע
 הספר הבא:  היוצרים
 קישורים חיצוניים
 מסת"ב:  978-0-394-72625-0
 הספרייה הלאומית:  001380514, 001090021
 
המגלים (באנגלית: The Discoveres) הוא ספר הגות היסטורי אשר נכתב על ידי דניאל ג'. בורסטין ופורסם בשנת 1983 והוא הראשון בטרילוגיית הידע שכללה גם את היוצרים ואת המחפשים.
תוכן

כותרת המשנה של המגלים היא "הגילויים החשובים על העולם והאדם מאז ימי קדם ועד ימינו", הוא ההיסטוריה של התגליות האנושיות. הספר מתאר תגליות מתחומים שונים - גילויי ארצות, מדע, רפואה, מתמטיקה; כמו גם את התגליות התאורטיות יותר ובהן זמן, אבולוציה, טקטוניקת הלוחות ויחסיות. הוא קושר כתרים למוח האנושי הממציא ומסעו הנצחי על מנת לגלות את היקום ואת מקומנו בתוכו. ב"הערה אישית לקורא" כותב בורסטין, "גיבור ספרי הוא האדם המגלה. העולם שאנו משקיפים עליו היום מן המערב המשכיל... היה צריך להיפתח בפנינו על ידי קולומבוסים אינספור. בנבכי העבר הרחוק נותרו הם באלמוניותם".
מבנה הספר הוא נושאי וכרונולוגי, תחילתו בעידן הפרהיסטורי בבבל ומצרים. המגלים מחולק לארבעה חלקים המכונים בפיו "ספרים":
תוכן > ספר ראשון - זמן

1. האימפריה השמימית.
2. מזמן השמש לזמן השעון.
3. השעון המיסיונרי.
תוכן > ספר שני - היבשה והימים

1. הגאוגרפיה של הדמיון.
2. נתיבים למזרח.
3. הכפלת העולם.
4. ההפתעה האמריקנית.
5. נתיבי הים לכל מקום.
תוכן > ספר שלישי - טבע

1. ראיית הסמוי.
2. בתוך עצמנו.
3. המדע נעשה נחלת הכול.
4. קטלוג הבריאה כולה.
תוכן > ספר רביעי - חברה

1. הרחבת קהילות הידע.
2. העבר מתגלה.
3. סקירת ההווה.
ביבליוגרפיה

המגלים: הגילויים החשובים על העולם והאדם מאז ימי קדם ועד ימינו/ דניאל ג'. בורסטין. ירושלים: כתר, 1989.